Hinkkala

Hinkkala on kolmen talon muodostama pieni kylä Salon kaupungin Perniössä. Kylä sijaitsee Perniön lounaiskulmassa Särkisalon vastaisella rajalla.

Hinkkalan naapurikylät ovat Ylönkylä, Hirvilahti ja Heikberg. Kylä sijaitsee Makarlanjärven laskujoen Krapuojan yläjuoksun varrella. Hinkkala on Perniön uusimpia kyliä. Ei ole tietoa milloin Hinkkala on asutettu, mutta 1700-luvulta löytyy mainintoja Hirvilahteen kuuluneesta Hinkkabölen torpasta. Hinkkalasta on tullut 1900-luvun alussa oma kylänsä, jonka kantatila jaettiin kolmeen osaan vuonna 1927.

Lähteet

Luokka:Perniön kylät